వాషింగ్టన్: ఆగర్భశత్రువుగా భావిస్తున్న అమెరికాను.. ఎలాగైనా దెబ్బకొట్టాలనే లక్ష్యంతో ఉత్తర కొరియా అధినేత కిమ్జాంగ్ వ్యూహాలకు పదునుపెడుతున్నారు. తనను లక్ష్యంగా చేసుకుని దక్షిణ కొరియా, జపాన్ వంటి దేశాలను కలగలుపుకుని ఆంక్షలు విధించి తమ ఆర్థిక మూలాలను దెబ్బతీస్తున్న అగ్రరాజ్యానికి ఎలాగైనా నష్టం చేకూర్చాలని పక్కా స్కెచ్ గీస్తున్నారు. దీనిలో భాగంగా ఇరాన్, సిరియా దేశాలకు అణ్వాయుధాలను అమ్మాలన్న దానిపై సమాలోచనలు చేస్తున్నారు... ఈ మాటలను చెప్పింది ఎవరో కాదు.. ఎమిలీ లాండ్యూ అనే పరిశోధకురాలు ఈ విషయాలను తేల్చిచెప్పారు. ఇన్సిస్ట్యూట్ ఆఫ్ నేషనల్ సెక్యూరిటీ స్టడీస్లో ఆయుధ నియంత్రణ విభాగానికి అధిపతిగా పనిచేస్తున్న ఆమె.. ఇరాన్, సిరియా దేశాలతో ఉత్తర కొరియా చర్చలు జరుపుతోందన్నారు. అమెరికా, దాని మిత్ర దేశాల నుంచి ఒత్తిళ్లు మరింత ఎక్కువైతే ఈ రెండు దేశాలకు అణ్వస్త్రాలను అమ్మి.. తద్వారా పరోక్షంగా అగ్రరాజ్యానికి చేటు చేయాలని భావిస్తున్నారని ఆమె అభిప్రాయపడ్డారు. దీనిలో భాగంగానే రెండు రోజుల క్రితం.. మరిన్ని అణ్వస్త్ర ఆయుధాలను తయారు చేయాలంటూ పరిశోధకులకు కిమ్జాంగ్ ఆదేశాలిచ్చారని తెలిపారు. ఇదే కనుక జరిగితే.. అమెరికా ఊహించని పరిణామాలను ఎదుర్కోవాల్సి వస్తుందనీ, దాన్ని ముందుగానే గమనించి అమెరికా సిద్ధంగా ఉండాలని సూచించారు.
vashington: aagarbhasatruvugaa bhaavistunna americanu.. elagaina debbakottalane lakshyamto uttara koria adhinetha kimjang vyuuhaalaku padunupedutunnaaru. tananu lakshyamgaa chesukuni dakshina koria, japan vanti deshaalanu kalagalupukuni aankshalu vidhinchi tama aardhika muulaalanu debbatistunna agraraajyaaniki elagaina nashtam chekuurchaalani pakka sketch geestunnaru. deenilo bhagamga iran, siria deshaalaku anvaayudhaalanu ammalanna daanipai samalochanalu chestunnaru... ee maatalanu cheppindi evaro kaadu.. emily landue ane parisodhakuraalu ee vishayaalanu telchicheppaaru. insistute af neshanal security stadislo aayudha niyantrana vibhaagaaniki adhipatigaa panichestunna aame.. iran, siria deshaalatho uttara koria charchalu jaruputondannaru. america, daani mitra deshaala nunchi ottillu marinta ekkuvaithe ee rendu deshaalaku anvastraalanu ammi.. tadwara parokshamgaa agraraajyaaniki chetu cheyalani bhaavistunnaarani aame abhipraayapaddaaru. deenilo bhagamgane rendu rojula kritam.. marinni anvastra aayudhaalanu tayaaru cheyalantu parisodhakulaku kimjang aadesaalichaarani telipaaru. ide kanuka jarigithe.. america oohinchani parinaamaalanu edurkovalsi vastundanii, daanni mundugaane gamaninchi america siddamgaa undaalani suuchimchaaru.